امریکانین مودافعه ناظیرلیگی غیری-قانونی قاچقین لارین اؤلکه‌یه گیریشی‌نین قارشی‌سی‌نین آلینماسی اوچون مکزیک ایله سرحده علاوه نیرولارین گؤندریله جگینی بیلدیریب.
امریکانین سی ان ان تلویزیونونون مودافیه رسمیلرینه ایستینادن یایدیغی خبرده مکزیک ایله سرحده 3 مین 500 عسگرین گؤندریله جگی بیلدیریلیب.
بئله لیکله گؤندریلجک علاوه نیرولار ایله مکزیک ایله سرحده کی عسگر سایی 5 مین 800-ا یوکسه له جک.
امریکا پرزیدنتی دونالد ترامپ شخصی تویتر صحفه سیندن وئردیگی آچیقلامادا سرحده داها چوخ عسگرین گؤندریله جگینی بیلدیرمیشدی.
امریکا مودافعه ناظیرلیگی‌نین موشاویری‌نین کؤمکچی‌سی جان رود نماینده‌لر مجلیسی نین سلاح‌لی خیدمت‌لر کومیته‌سی‌نین بو هفته کئچیریلن ایجلاسیندا ایچ تهلوکه‌سیزلیک ناظیرلیگی‌نین 12 مین‌دن چوخ قاچقینین امریکایا دوغرو گلدیگینی تثبیت ائتدیگینی آچیقلامیشدی.
پنتاقون نوامبر آییندا مرکزی امریکادان امریکایا دوغرو گلن قاچقین کاروانینا قارشی مکزیک ایله سرحده 5 مین 900 عسگر گؤندرمیشدی.
